1982R1413 — MT — 18.10.1983 — 002.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:







(*) Dan l-att qatt ma ġie ppubblikat bil-Malti.









▼B

IR-REGOLAMENT TAL-KUNSILL (KEE) Nru 1413/82

tat-18 ta’ Mejju 1982

li jemenda r-Regolament Nru 136/66/KEE dwar l-istabbiliment ta’ l-organizzazzjoni komuni tas-suq taż-żjut u x-xaħmijiet







IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu, Wara li kkunsidra l-proposta mill-Kummissjoni, Wara li kkunsidra l-opinjoni tal-Parlament Ewropew ( 1 ), Wara li kkunsidra l-opinjoni tal-Kumitat Ekonomiku u Soċjali ( 2 ), Billi l-Artikolu 4(3) u l-Artikolu 22(3) tar-Regolament Nru 136/66/KEE ( 3 ), kif l-aħħar emendat bir-Regolament (KEE) Nru 3454/80 ( 4 ), stabbilixxa d-dati għall-bidu u t-tmiem tas-snin tas-suq taż-żejt taż-żebbuġa, u taż-żerriegħa tal-kolza u tal-lift u żerriegħa tal-ġirasol rispettivament; Billi, f’ċerti każi, jista’ jkun meħtieġ li jiġu emendati d-dati f’dan il-każ b’avviż relattivament qasir; billi, għalhekk, il-proċedura xierqa għall-emendi bħal dawk għandha tkun stabbilita; Billi l-Artikolu 5 tar-Regolament Nru 136/66/KEE introduċa sistema ta’ għajnuna għall-produzzjoni għaż-żejt taż-żebbuġa prodott fil-Komunità; billi din l-għajnuna, li tiddependi fuq il-kwantità ta’ żejt effettivament prodott, tingħata lil persuni li jikkultivaw iż-żebbuġ li huma membri ta’ grupp ta’ produtturi li jappartjeni lil assoċjazzjoni rikonoxxuta skond ir-Regolament (KEE) Nru 1360/78 ( 5 ), kif l-aħħar emendat bir-Regolament (KEE) Nru 3086/81 ( 6 ), u r-Regolament Nru 136/66/KEE, u lil individwi li jikkultivaw iż-żebbuġ li jissottomettu ruħhom għal verifiki minn assoċjazzjoni bħal dik; Billi r-Regolament (KEE) Nru 2989/81 ( 7 ) iddiferixxa l-applikazzjoni tas-sistema hawn fuq imsemmija sal-bidu tas-sena tas-suq 1982/83 u żamm fis-seħħ għas-sena tas-suq kurrenti, l-miżuri temporanji li kienu japplikaw għal organizzazzjonijiet produtturi taż-żejt taż-żebbuġa matul it-tlett snin tas-suq preċedenti; Billi, minħabba l-problemi biex jiġi implimentat ir-Regolament (KEE) Nru 1360/78 f’certi Stati Membri, hemm il-biża li s-sistema li hemm provvediment dwarha f’dak ir-Regolament ma tiġix applikata fil-futur qarib; billi, barra minn hekk, sistema bbażata fuq l-azzjoni ta’ l-assoċjazzjonijiet ma tidhirx li hija adattata għall-istruttura speċjali tal-produzzjoni taż-żejt taż-żebbuġa fil-Greċja; Billi s-sistema ta’ l-għajnuna ma tistax titmexxa b’mod effettiv skond il-bażi tal-miżuri temporanji fil-preżent applikati għal organizzazzjonijiet tal-produtturi; Billi, peress li dan huwa l-każ, għandha tiġi introdotta sistema speċifika, mis-sena tas-suq 1983 u bħala arranġament permanenti, ibbażat fuq gruppi ta’ persuni li jikkultivaw iż-żebbuġ jew ta’ assoċjazzjonijiet ta’ l-istess, li jkunu responsabbli għat-twettieq ta’ ċerti operazzjonijiet li għandhom x’jaqsmu mal-implimentazzjoni tas-sistema ta’ l-għajnuna; Billi, peress li l-assoċjazzjonijiet għandhom jagħmlu verifiki aktar rigorużi fuq il-produzzjoni tal-persuni li jikultivaw li huma membri tal-gruppi li jappartjenu lil dawk l-assoċjazzjonijiet, dawn ta’ l-aħħar għandhom jirċevu l-ħlas bil-quddiem fuq l-ammont ta’ l-għajnuna; Billi, barra minn hekk, l-Artikolu 22 tar-Regolament Nru 136/66/KEE jipprovdi li jkun stabbilit il-prezz li huwa mixtieq u l-prezz ta’ l-intervent għaż-żerriegħa taż-żejt; Billi t-tendenza fil-produzzjoni taż-żerriegħa tal-kolza u tal-lift kienet il-kawża ta’ ċerti diffikultajiet tas-suq u tefgħet piż kbir fuq l-estimi tal-Komunità; billi, kemm-il darba ma jittieħdux miżuri ġodda, din it-tendenza ċertament issir aktar serja; billi għandhom jittieħdu wkoll passi sabiex jiġu evitati l-konsegwenzi mhux mixtieqa għal dan is-settur li jistgħu jirriżultaw mill-miżuri biex tkun illimitata l-produzzjoni tal-Komunità ta’ prodotti agrikoli li jikkompetu; billi l-iffissar ta’ livell massimu għall-produzzjoni u t-tnaqqis fil-garanzija tal-prezz għas-sena tas-suq segwenti jekk dan il-livell ikun inqabeż jistgħu jgħinu biex il-garanzija tal-Komunità tiġi diretta mill-ġdid u b’hekk jitħaffef il-piż fuq l-estimi tal-Komunità; billi kull tnaqqis fil-garanzija tal-Komunità għandu jiddependi fuq sa liema punt ikun inqabeż il-limitu tal-garanzija iżda m’għandux jeżerċita pressjoni żejda fuq id-dħul tal-produtturi; Billi huwa għalhekk meħtieġ li jiġi aġġustat il-prezz kif mixtieq u l-prezz ta’ l-intervent skond sa liema punt ikun inqabeż l-imsemmi livell massimu, ADOTTA DAN IR-REGOLAMENT:







Artikolu 1

Ir-Regolament Nru 136/66/KEE huwa emendat kif ġej:

1. L-Artikolu 4(3) għandu jiġi mibdul b’dan li ġej: “3. Ħlief fejn jiġi deċiż mod ieħor mill-Kunsill, li jaġixxi b’maġġoranza kwalifikata fuq proposta mill-Kummissjoni, is-sena tas-suq taż-żejt taż-żebbuġa għandha tkun mill-1 Novembru sal-31 Ottubru tas-sena ta’ wara.”

2. L-ewwel inċiż ta’ l-Artikolu 5(2) għandu jkun mibdul b’dan li ġej: “– Lil persuni li jikkoltivaw li huma membri ta’ grupp ta’ produtturi rikonoxxuti skond dan ir-Regolament, skond il-bażi tal-kwantità taż-żejt effettivament prodott minnhom,”

3. L-Artikolu 5(3) għandu jkun mibdul b’dan li ġej: “3. Gruppi ta’ produtturi rikonoxxuti jew l-assoċjazzjonijiet rikonoxxuti ta’ l-istess jistgħu jgħinu biex tiġi stabbilita l-produzzjoni effettiva li hemm referenza dwarha fl-ewwel inċiż tal-paragrafu 2 u biex jiġi stabbilit il-potenzjal tal-produzzjoni u l-ġabra li hemm referenza dwarhom fit-tieni inċiż tal-paragrafu 2.”

4. L-Artikolu 20C għandu jkun mibdul b’dan li ġej: “l-Artikolu 20C 1. Il-gruppi tal-produtturi rikonoxxuti fit-tifsira ta’ dan ir-Regolament għandhom: (a) Ikunu jikkonsistu f’individwi li jikoltivaw u/jew l-organizzazzjonijiet li jaħdmu fil-produzzjoni, l-ipproċessar jew il-bejgħ taż-żebbuġ u ż-żejt taż-żebbuġa u li jikkonsistu biss f’persuni li jikoltivaw iż-żebbuġ; (b) Ikunu kapaċi jivverifikaw il-produzzjoni taż-żebbuġ u taż-żejt taż-żebbuġa tal-membri tagħhom; (ċ) Meta ma jkunux jifformaw parti minn assoċjazzjoni rikonoxxuta: — jkollhom is-setgħa li jissottomettu applikazzjoni għall-għajnuna għall-produzzjoni f’isem il-membri kollha tagħhom li jikkoltivaw, — jkollhom is-setgħa li jirċevu l-għajnuna u jqassmuha fost il-membri tagħhom; (d) Meta ikunu jifformaw parti minn assoċjazzjoni, jkollhom is-setgħa li jipprovdu lill-assoċjazzjoni b’dikjarazzjoni dwar il-produzzjoni ta’ kull membru li jikkoltiva, għall-iskopijiet ta’ l-applikazzjoni għall-għajnuna; (e) Ikollhom numru minimu ta’ membri jew ikunu jirrapreżentaw perċentwali minima ta’ persuni li jikkoltivaw jew tal-produzzjoni taż-żejt fir-reġjun li fih ikunu ġew stabbiliti; (f) Ma jeżerċitaw l-ebda diskriminazzjoni, fl-attivitajiet kollha tagħhom, bejn il-produtturi li huma eliġibbli li jsiru membri, b’mod partikolari minħabba n-nazzjonalita jew il-lok ta’ fejn ikun jinsab l-istabbiliment; (g) Ikollhom Statut li jkun jinkludi dispożizzjonijiet biex ikun assigurat li l-membri tal-grupp li jkunu jixtiequ jirtiraw minn membri jkunu jistgħu jagħmlu dan: — wara li jkun ilhom membri tal-grupp għal minimu ta’ tlett snin wara r-rikonoxximent ta’ l-istess, — u bil-kondizzjoni li jinformaw lill-grupp bil-miktub dwar l-intenzjoni tagħhom li jirtiraw mhux inqas minn 12 il-xahar qabel jagħmlu hekk. 2. L-assoċjazzjonijiet rikonoxxuti ta’ gruppi fit-tifsira ta’ dan ir-Regolament għandhom: (a) Ikunu magħmulin biss minn gruppi kif hemm referenza dwarhom fil-paragrafu 1; (b) Ikunu jistgħu jikkoordinaw u jivverifikaw l-attivitajiet tal-gruppi li flimkien jifformaw l-assoċjazzjonijiet; (ċ) Ikollhom is-setgħa li jissottomettu applikazzjoni waħda għall-għajnuna f’isem il-produtturi kollha li huma membri tal-gruppi; (d) Ikollhom is-setgħa li jirċevu l-għajnuna u jqassmuha bejn il-produtturi li hemm referenza dwarhom f’ (ċ); (e) Ikunu magħmula minn numru minimu ta’ gruppi jew jirrapreżentaw perċentwali minima tal-produzzjoni fl-Istat Membru nvolut; (f) Ikollhom Statut li jkun jinkludi dispożizzjonijiet biex ikun assigurat li l-membri ta’ l-assoċjazzjoni li jkunu jixtiequ jirtiraw minn membri jkunu jistgħu jagħmlu dan: — wara li jkun ilhom membri ta’ l-assoċjazzjoni għal minimu ta’ tlett snin wara r-rikonoxximent ta’ l-istess, — u bil-kondizzjoni li jinformaw lill-assoċjazzjoni bil-miktub dwar l-intenzjoni tagħhom li jirtiraw mhux inqas minn 12 il-xahar qabel jagħmlu hekk. 3. Ir-rikonoxximent għandu jkun imneħħi mill-grupp jew mill-assoċjazzjoni meta l-kondizzjonijiet tar-rikonoxximent ma jkunux ġew sodisfatti jew ma jkunux għadhom sodisfatti. 4. Il-Kunsill, li jaġixxi b’maġġoranza kwalifikata fuq proposta mill-Kummissjoni, għandu jadotta r-regoli ġenerali għall-implimentazzjoni ta’ dan l-Artikolu. Regoli dettaljati għall-applikazzjoni ta’ dan l-Artikolu għandhom jiġu adottati skond il-proċedura stipulata fl-Artikolu 38” ;

5. L-Artikolu 20d għandu jkun mibdul b’dan li ġej: “L-Artikolu 20d 1. Gruppi rikonoxxuti jew assoċjazzjonijiet rikonoxxuti jistgħu jżommu, bħala miżata, perċentwali li għandha tkun stabbilita ta’ l-ammont ta’ l-għajnuna għall-produzzjoni mħallsa lilhom. L-iskop ta’ din il-miżata għandu jkun li jkopri l-ispiża minfuqa fix-xogħol li jkun sar skond l-Artikolu 5(3) u l-Artikolu 20c. Il-Kunsill, li jaġixxi b’maġġoranza kwalifikata fuq proposta mill-Kummissjoni, għandu jiddeċiedi kull sena qabel l-1 ta’ Ottubru, għas-sena tas-suq segwenti, il-perċentwali ta’ l-għajnuna għall-produzzjoni li tkun tista’ tinżamm bħala miżata mill-gruppi jew mill-assoċjazzjonijiet rikonoxxuti. 2. Mal-preżentazzjoni ta’ l-applikazzjoni għall-għajnuna għall-produzzjoni, l-Istat Membru involut għandu jkun awtorizzat li jagħmel ħlas bil-quddiem lill-assoċjazzjoni li għandu jkun stabblilit fuq l-ammont ta’ l-għajnuna. 3. Meta il-prezzijiet fis-suq tal-Komunità jkunu viċin il-prezz ta’ l-intervent fuq perjodu ta’ żmien li għandu jkun stabbilit, jista’ jiġi deċiż skond il-proċedura stabbilita fl-Artikolu 38, li gruppi produtturi rikonoxxuti jew l-assoċjazzjonijiet rikonoxxuti fit-tifsira ta’ dan ir-Regolament jistgħu jaslu f’kuntratti ta’ ħażna fir-rigward taż-żejt taż-żebbuġa li jbiegħu. 4. Ir-regoli dettaljati għall-applikazzjoni ta’ dan l-Artikolu għandhom ikunu adottati skond il-proċedura stabbilita fl-Artikolu 38.”

6. L-Artikolu 22(3) għandu jkun mibdul b’dan li ġej: “3. Ħlief fejn jiġi deċiż mod ieħor mill-Kunsill, li jaġixxi b’maġġoranza kwalifikata fuq proposta mill-Kummissjoni, — is-sena tas-suq għaż-żerriegħa tal-kolza u tal-lift għandha tkun mill-1 Lulju sat-30 Ġunju; — is-sena tas-suq għaż-żerriegħa tal-ġirasol għandha tkun mill-1 Awissu sal-31 Lulju;”

7. L-Artikolu 24a li ġej għandu għandu jkun miżjud: “L-Artikolu 24a 1. Il-Kunsill, li jaġixxi skond il-proċedura stabbilita fl-Artikolu 43(2) tat-Trattat, għandu jistabbilixxi kull sena, u għall-ewwel darba fir-rigward tas-sena tas-suq 1982/83, limitu ta’ garanzija għaż-żerriegħa tal-kolza u tal-lift fil-Komunità. 2. Il-limitu tal-garanzija għaż-żerriegħa tal-kolza u tal-lift għandu jkun stabbilit fid-dawl tal-produzzjoni matul perjodu ta’ referenza u t-tendenza prevedibbli fid-domanda. 3. Billi l-produzzjoni medja effettiva rreġistrata matul it-tlett snin tas-suq l-aktar riċenti teċċedi l-limitu ta’ garanzija stipulat għas-sena tas-suq f’dan il-każ, l-prezz ta’ l-intervent għas-sena tas-suq segwenti għandu jkun imnaqqas b’ammont li jikkorrispondi għall-eċċess. Il-Kunsill, meta jiffissa l-prezzijiet u jsegwi l-istess proċedura, għandu jistabbilixxi: — t-tnaqqis fil-prezzijiet kif mixtieqa u l-prezzijiet ta’ l-intervent biex jikkorrispondi mal-kwantità li biha l-livell massimu jkun inqabeż, — it-tnaqqis massimu fil-prezzijiet kif mixtieqa u ta’ l-intervent. 4. Ir-regoli dettaljati għall-applikazzjoni ta’ dan l-Artikolu għandhom ikunu adottati skond il-proċedura stabbilita fl-Artikolu 38 ta’ dan ir-Regolament.”

Artikolu 2

Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.

Għandu japplika għal kull prodott sa mid-data li fiha tibda s-sena tas-suq 1982/83.

▼M1

However, Article 1 (2), (3), (4) and (5) shall apply from ► 1 November 1984 ◄ .

▼B

Dan ir-Regolament għandu jorbot fl-intier tiegħu u japplika direttament fl-Istati Membri kollha.